

**แผนการจัดการเรียนรู้ที่ ๑**

**หน่วยการเรียนรู้ที่** ๗ รักษ์ภาษาไทย  **เรื่อง** ศิลปะการประพันธ์ในวรรณคดี

**วิชา** ภาษาไทย **ชื่อรายวิชา** ภาษาไทย ท ๒๒๑๐๑ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๑ **ปีการศึกษา** ๒๕๖๔ **เวลา** ๒ คาบ/๑๐๐ นาที

**ผู้สอน** อาจารย์จารุวัลย์ พิมผนวช

**มาตรฐานการเรียนรู้**

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างมีคุณค่าและนำมาประยุกต์ใช้ในชีวิตจริง

**ตัวชี้วัด**

ท ๕.๑ ม.๒/๓ อธิบายคุณค่าของวรรณคดีและวรรณกรรมที่อ่าน

**จุดประสงค์การเรียนรู้**

๑. นักเรียนสามารถบอกความหมายของศิลปะคำประพันธ์ประเภทต่าง ๆ ได้

๒. นักเรียนสามารถบอกลักษณะของศิลปะคำประพันธ์ประเภทต่าง ๆ ได้

๓. นักเรียนเห็นคุณค่าและใช้ภาษาไทยในการสื่อสารได้ถูกต้องเหมาะสม

**สาระสำคัญ**

ศิลปะการประพันธ์เป็นคุณค่าทางด้านวรรณศิลป์ คือ การใช้ถ้อยคำทำให้ผู้อ่านเกิดจินตภาพ และอารมณ์สร้างบรรยากาศให้กลมกลืนกับเนื้อเรื่องทำให้ผู้อ่านเกิดอารมณ์ร่วมได้เป็นอย่างดี ซึ่งได้แก่การเล่นเสียง คือการสรรคำให้มีเสียงสัมผัสทั้งพยัญชนะ สระ และวรรณยุกต์ เป็นพิเศษกว่าปกติเพื่อให้เกิดทำนองเสียงที่น่าฟัง การเล่นคำ คือ การสรรคำมาเรียงร้อยในคำประพันธ์ โดยพลิกแพลงให้เกิดความหมายพิเศษและแปลกออกไปจากทีใช้กันอยู่ การใช้ภาพพจน์คือการใช้ถ้อยคำเพื่อสร้างจินตภาพ แก่ผู้อ่านโดยการเรียบเรียงถ้อยคำด้วยวิธีการต่างๆ เพื่อให้เกิดภาพขึ้นในใจของผู้อ่านและผู้ฟัง

**สาระการเรียนรู้**

๑. ศิลปะการประพันธ์

- การเล่นเสียง

- การเล่นคำ

- การใช้ภาพพจน์

**คุณลักษณะอันพึงประสงค์**

- ใฝ่เรียนรู้

**สมรรถนะสำคัญ**

๑. ความสามารถในการสื่อสาร

๒. ความสามารถในการคิด

**การจัดกิจกรรมการเรียนรู้**

**ขั้นนำ**

๑. นักเรียนฟังเพลงที่ครูเตรียมมาให้พร้อมดูเนื้อเพลงบนจอฉายภาพ แล้วให้นักเรียนตอบว่าในบทเพลงมีศิลปะในการประพันธ์อย่างไร เช่น การเล่นเสียง และการเล่นคำ

๒. นักเรียนพิจารณาเนื้อเพลงที่ครูแสดงให้ดูบนจอฉายภาพ แล้วให้นักเรียนช่วยกันบอกลักษณะเด่นที่พบจากเนื้อเพลง จากนั้นครูเชื่อมโยงเข้าสู่เนื้อหาบทเรียนเรื่อง ศิลปะการประพันธ์

**ขั้นสอน**

๑. นักเรียนฟังบรรยายเกี่ยวกับศิลปะการประพันธ์ในวรรณคดีจากโปรแกรมนำเสนอข้อมูลที่ครูเตรียมมา ซึ่งมีเนื้อหาดังนี้ การเล่นเสียง การเล่นคำ พร้อมยกตัวอย่างประกอบ

๒. ครูสุ่มนักเรียน ๒-๓ คน ตอบคำถาม เพื่อทดสอบความเข้าใจ

**ขั้นสรุป**

๑. นักเรียนซักถามข้อสงสัยเพิ่มเติม และร่วมกันสรุปความรู้จากการเรื่อง ศิลปะการประพันธ์

**สื่อและแหล่งการเรียนรู้**

๑. สื่ออิเล็กทรอนิกส์งานนำเสนอ PowerPoint เรื่อง ศิลปะการประพันธ์  
 ๒. หนังสือเรียนวรรณคดีวิจักษณ์ ชั้นมัธยมศึกษาปีที่ ๒

๓. สมุดบันทึก

**การวัดและประเมินผล**

| **จุดประสงค์** | **เครื่องมือ/วิธีการวัด** | **เกณฑ์การประเมิน** | **หลักฐานการประเมิน** |
| --- | --- | --- | --- |
| **ด้านความรู้**  ๑. นักเรียนสามารถบอกความหมายของศิลปะคำประพันธ์ประเภทต่าง ๆ ได้ | **ด้านความรู้**  การถาม-ตอบ | **ด้านความรู้**  ผ่านเกณฑ์ร้อยละ ๘๐ | **ด้านความรู้**  แบบประเมินพฤติกรรม |
| **ด้านทักษะ**  ๒. นักเรียนสามารถบอกลักษณะของศิลปะคำประพันธ์ประเภทต่าง ๆ ได้ | **ด้านทักษะ**  การถาม-ตอบ | **ด้านทักษะ**  ผ่านเกณฑ์ร้อยละ ๘๐ | **ด้านทักษะ**  แบบประเมินพฤติกรรม |
| **ด้านคุณลักษณะ**  **๑. รักความเป็นไทย**  ๗.๒ นักเรียนเห็นคุณค่าและใช้ภาษาไทยในการสื่อสารได้ถูกต้องเหมาะสม | **ด้านคุณลักษณะ**  แบบประเมินคุณลักษณะ | **ด้านคุณลักษณะ**  ผ่านเกณฑ์ร้อยละ ๘๐ | **ด้านคุณลักษณะ**  แบบประเมินคุณลักษณะ |

**บันทึกหลังการสอน**

**๑. ผลการสอน**

.............................................................................................................................................................................. .............................................................................................................................................................................. .............................................................................................................................................................................. .............................................................................................................................................................................. ..............................................................................................................................................................................

**๒. ปัญหาและอุปสรรค**

.............................................................................................................................................................................. .............................................................................................................................................................................. ..............................................................................................................................................................................

**๓. ข้อเสนอแนะ**

.............................................................................................................................................................................. .............................................................................................................................................................................. ..............................................................................................................................................................................

ลงชื่อ.......................................................

(อาจารย์จารุวัลย์ พิมผนวช)

ครูประจำวิชา

**ความเห็นของหัวหน้ากลุ่มสาระ**

.............................................................................................................................................................................. .............................................................................................................................................................................. ..............................................................................................................................................................................

ลงชื่อ................................................................

(.................................................)

หัวหน้ากลุ่มสาระ